It-Tnjen 18 t'Ottubru l-Kap tal-Oppożizzjoni Bernard Grech wieġeb id-diskors tal-baġit tal-Ministru Clyde Caruana. Grech uża l-opportunità biex iħabbar diversi miżuri elettorali tal-PN. L-għada t-Tlieta wieġeb il-Prim Ministru Robert Abela. Huwa mhux biss iddefenda l-pjani tal-Gvern iżda attakka wkoll lill-Kap tal-Oppożizzjoni. Min kellu l-aħjar diskors? Dawn kienu diskorsi bħas-soltu jew inkella diskorsi li jwittu t-triq politika ghall-elezzjoni bikrija? Nhar is-Sibt fuq 103 Malta's Heart Andrew Azzopardi jiddiskuti dawn u aktar waqt il-programm Andrew Azzopardi on 103 li jixxandar bejn id-9am u nofsinhar. Jagħtu l-kummenti tagħhom bit-telfon: l-eks Kap tal-Aħbarijiet tal-PBS Reno Bugeja, u l-ġurnalista Jurgen Balzan. F'partijiet oħra tal-programm se niddiskutu l-faqar f'Malta u l-ħarsien tat-tfal. Is-Sibt bejn id-9am u 12pm fuq 103 Malta's Heart.